Bare når jeg ler

Bare når jeg ler var er en norsk situasjonskomedie på som gikk på TVNorge i 1996. Handlinga var lagt til sykehusmiljø og handlet i hovedsak om tre langtidspasienter og en kvinnelig lege ved et norsk sykehus. Hovedrollene ble spilt av Harald Heide Steen Jr., Elsa Lystad og Knut Lystad. Serien gikk på fredagskveldene og var basert på den britiske TV-serien Only When I Laugh. 

Til tross for det kjente rollerepertoaret ble serien ingen publikumssuksess.

Det skulle etter planen produseres 12 episoder,Aftenposten aften - Øker latterdosen for å vinne fredag (8.11.1996, s.65) men kun åtte episoder ble vist i 1996. 

 Handling 
Handlingen foregikk på et sykehus og tok utgangspunkt i tre langtidspasienter som delte værelse. Den tøffe lastebilsjåføren Johs Larsen, eks-jappen og hypokonderen Rolf Hassell, og den unge, naive Kristian Hemme. 

Andre sentrale figurer var avdelingsoverlegen Dr. Torp, som heller ville bruke tiden sin på å spille teater enn å være på sykehuset. En annen karakter var den danske pleieren Mogens, som ble kalt båtflyktning fordi han kom til Norge med danskebåten.

 Om serien 
Serien ble ikke spesielt godt mottatt. Jan Ovind i VG karakteriserte den som «pinlig» og mente at «...både dialogen og handlingen er sykelig dårlig».VG - Ikke pokker om jeg ler (16.11.1996, s.56)  

Serien ble ingen publikumssuksess og på enkelte av episodene var seertallet så lavt som 66 000.VG - På TV&Radio: Katastrofetall for TV3 & TVNorge (26.11.1996)

Den ble sendt i reprise i 1997, 1998 og 1999.

Serien var en fornorsket versjon av den britiske serien Only When I Laugh, som gikk på ITV fra 1979 til 1982. Også en svensk versjon, Sjukan, ble produsert i 1995.

 Rolleliste 
 Rolle  SkuespillerJohs Larsen Harald Heide-Steen jr.Rolf Hassell  Knut LystadDr. Torp  Elsa LystadKristian Hemme John AndresenMogens  Per Bogstad Gulliksen

I tillegg medvirket kjente skuespillere som Inger Lise Rypdal, Lars Andreas Larssen, Lasse Kolstad, Guri Schanke, Sigrid Huun, Karsten Isachsen og Turid Balke i gjesteroller.

 Referanser 

 Eksterne lenker 


Kategori:Norske komiserier
Kategori:TV-produksjoner på TVNorge
Kategori:Norske TV-produksjoner fra 1990-årene